钦定古今图书集成/理学汇编/文学典/第009卷 > 范温潜溪诗眼 > 《苏文出于庄子》
## 钦定古今图书集成/理学汇编/文学典/第009卷 > 范温潜溪诗眼 > 《苏文出于庄子》

老坡作文，工于命意，必超然独立于众人之上，如《赵
清献碑》，世间称治郡者曰宽，立朝者曰直，盖已大矣，
则进于二者，又有说焉。故曰：其于治郡，不专于宽；时
出猛政，严而不残。其在朝廷，不专于直。为国爱人，掩
其疵疾。如吾家蜀公，坚卧不起，人知其高而不称其
用，则为碑铭曰：“世皆谓公贵身贱名，孰知其功？圣人
之清，然后知其有功于世也。”又曰：“君实之用，出而时
施，如彼水火，宁除渴饥。公虽不用，亦相其行。如彼山
川，出云相望，然后知其相为表里，废一不可也。”此皆
非世人所能到者，平日得意处多如此。其原盖出于
《庄子》。故其论刘伶《庄子》阮千里、阎立本，皆于世人意
外别出眼目。其平日取舍文章，亦多以此为法。